**Tillægsmodul - Sikker Adgangskode**

|  |  |
| --- | --- |
| **Principper** | For at benytte tjenester på nettet skal du ofte oprette en konto eller en brugerprofil (E-mail, Skype osv.) I denne sammenhæng skal du også altid lave en adgangskode.  En adgangskode (også kaldet password) er en metode til at beskytte adgang og udstyr, som du ikke ønsker, at andre skal få adgang til. En god adgangskode kan forhindre andre i at få adgang til dit udstyr. Din adgangskode er derfor privat og skal altid holdes hemmelig.  Adgangskoden anvendes ofte sammen med et brugernavn eller din e-mailadresse.  Ofte udgør kombinationen af et brugernavn og en adgangskode den eneste beskyttelse af dine informationer. Derfor er det vigtigt at vælge en sikker adgangskode og at beskytte den.  **En god adgangskode indeholder:**  **mindst 8 tegn**  **både store og små bogstaver**  **et eller flere tal**  **specialtegn (såsom #, ¤, % og {).**  En dårlig adgangskode er derimod en der er nem at gætte fx 1234 eller dit navn.  Det er vigtigt at lave en god og sikker adgangskode, men det er også vigtigt at den er til at huske i hovedet.  Det er en dårlig ide at skrive dine adgangskoder ned på papir. Andre kan finde dem, og dermed beskytter de ikke dine oplysninger længere. Brug i stedet et egnet PC-program.  For at huske dine adgangskoder kan du bruge huskeregler. |
| **Eksempel 1** | {JhGoe68åg%  Huskeregelen er her, at det er forbogstaverne i sætningen ”Jeg hedder Gurli og er 68 år gammel”. |
| **Eksempel 2** | #Mbe7åohO%  Huskereglen er her, at det er forbogstaverne i sætningen ”Mit barnebarn er 7 år og hedder Oliver”. |
| **Eksempel 3** | %JhvgmTi35å#  Huskereglen er her, at det er forbogstaverne i sætningen ”Jeg har været gift med Thor i 35 år” |